Foto: REUTERS Armaniston bosh vaziri vazifasini bajaruvchi Nikol Pashinyan bosh vazir lavozimiga yagona nomzod bo‘ldi. Pashinyan nomzodi “Yelk” parlament fraksiyasi tomonidan ilgari surilgan. Boshqa fraksiyalar o‘z nomzodlarini taklif qilmagan. Nomzodlarni taklif qilish uchun arizalarni berish muddati yakuniga yetib bo‘lgan. 16 oktabrda Pashinyan parlamentni tarqatish va muddatdan oldin parlament saylovlarini o‘tkazish uchun bosh vazir lavozimidan iste’foga chiqqan.  Prezident Armen Sarkisyan hukumatning iste’foga ketkazilishi haqidagi farmonni imzolagan. Bosh vazir saylovlarining 1-bosqichi Armaniston parlamentida 24 oktabrda bo‘lib o‘tadi.